text: IVAM - Institut Valencià d'Art Modern | Perdidos en la ciudad. La vida urbana en les Col·leccions de l'IVAM
  La ciutat és un dels símbols més característics de la societat moderna, hi acudeixen cada any milions de persones buscant una vida millor econòmicament i més lliure socialment i culturalment, fins a tal punt que, actualment, més de la meitat de la humanitat vivim en espais urbans. Les ciutats són la punta de llança de les experiències més destacades i dels comportaments més audaços, el lloc del màxim desenvolupament de les arts. Per això, són molts els artistes que tenen com a element central dels seus treballs la vida en les ciutats, unes ciutats enteses (sovint), com un collage de multitud de records i vivències discontínues i fragmentades, com un laberint confús en què els habitants s'encreuen immersos cada un en els seus pensaments.
  La idea central d'aquesta exposició és la d'exhibir un gran nombre d'obres que ens permeten conéixer les múltiples visions, els diferents espais i la gran quantitat d'existències humanes que han conformat la vida en les ciutats, en l'últim segle, a través de les obres de la col·lecció de l'IVAM. Entenent que la més diàfana explicació de la vida urbana no es troba tant en les obres que tenen pretensions de mostrar-ho tot, sinó en les imatges més subjectives basades en la fragilitat de l'instant i en el fulgor del desig. Es tractaria, per tant, que ens deixàrem portar pels nostres passos i recorreguérem l'exposició sense seguir els camins trillats per a així tindre la capacitat de perdre'ns i poder descobrir la pròpia ciutat de cadascun/a.
  Conversa amb motiu de l'exposició "Perduts en la Ciutat. La vida Urbana en les col·leccions de l'IVAM", entre José Luis Cueto, Degà de la Facultat de Belles arts de la UPV i Juan Pedro Font de Mora, Director de la Llibreria Railowsky de València.
  El taller Perduts a I'IVAM! pretén ser un punt de trobada i reflexió sobre la ciutat com a lloc compartit i divers, com a espai propi i, al seu torn, col·lectiu, múltiple i plural articulat en dues parts diferenciades però connectades entre si: ...